**Sandra Böll** (født 6. november 1994) er en dansk friidrettsutøver, som representerer Sparta AM. Hun er seks ganger dansk mester i friidrett, hvorav fire i mangekamp.

Idrettskarriere
---------------

Böll kom på andreplass på 100 meter hekk under det danske U18-mesterskapet i friidrett i 2011, og kom på fjerdeplass i høydehopp og diskos. I det danske mesterskapet innendørs i 2012 ble hennes beste plassering femteplass i høydehopp, og i det danske juniormesterskapet innendørs fikk hun gull i høydehopp og bronse i lengdehopp. I 2013 kom hun på andreplass i femkamp under det danske mesterskapet i mangekamp innendørs. Hun deltok i det danske mesterskapet i friidrett innendørs 2013 kom hun på fjerdeplass i høydehopp, og i det danske juniormesterskapet innendørs fikk hun bronse i høydehopp og kulestøt. I europacupen for klubblag (gruppe B) vant hun høydehopp, og hun fikk bronse i høydehopp under Dansk mesterskap i friidrett 2013.

I Dansk mesterskap i friidrett innendørs 2014 kom hun på fjerdeplass i høydehopp, men nådde ikke finalen i 60 meter hekk. Hun deltok i det danske U23-mesterskapet innendørs, og fikk der gull i høydehopp, sølv i kulestøt og lengdehopp, og bronse på 60 meter hekk. Hun kom på 14.-plass i sjukamp i Firenze Multistars, med 4753 poeng, og fikk bronse i Nordisk U23-mesterskap i mangekamp 2014, med 4809 poeng. Under europacupen i mangekamp (Second league) satte hun personlig rekord i sjukamp, med 5047 poeng. Hun deltok i Nordisk-baltisk U23-mesterskap i friidrett 2014, og kom der på femteplass i høydehopp. I Dansk mesterskap i friidrett 2014 kom hun på andreplass i høydehopp og niendeplass i lengdehopp, og hun fikk sølv i sjukamp under det danske mesterskapet i mangekamp 2014, med ny personlig rekord på 5084 poeng. Hun fikk fem medaljer i det danske U23-mesterskapet utendørs; hun vant 200 meter og lengdehopp, og fikk sølv i høydehopp, kulestøt og 100 meter hekk.

Hun kom på 19.-plass i sjukamp under Firenze Multistars i 2015. Hun deltok i europacupen i friidrett for klubblag (gruppe A), og kom der på sjetteplass i høydehopp og sjuendeplass i spydkast, og laget hennes, Sparta, kom på femteplass på 4 x 100 meter stafett. I Nordisk U23-mesterskap i mangekamp 2015 fikk hun bronse, med 5242 poeng, som var ny personlig rekord. Hun fikk gull på 4 x 100 meter stafett under Dansk mesterskap i friidrett 2015, og fikk bronse på 200 meter, og hun fikk sølv i sjukamp under Dansk mesterskap i mangekamp 2015. I det danske U23-mesterskapet i friidrett vant hun 400 meter og fikk bronse i diskos og kulestøt.

I 2016 deltok Sparta AM i gruppe A i europacupen for klubblag, og kom der på sjuendeplass på 200 meter. Sparta kom her på sjetteplass på 4 x 100 meter stafett og 4 x 400 meter stafett. Hun forbedret sin personlige rekord i sjukamp til 5370 poeng i en landskamp mot Sverige, Estland og Finland, og vant denne øvelsen, og hun forbedret den ytterligere til 5430 poeng da hun vant KVV Meerkampen i Belgia. Hun vant sjukamp under Dansk mesterskap i mangekamp 2015, og fikk bronse i høydehopp under Dansk mesterskap i friidrett 2015. Hun ble dansk U23-mester på 400 meter og lengdehopp i september 2016.

Böll deltok i Nordisk mesterskap i friidrett innendørs 2017 (Nordenkampen), og kom der på åttendeplass i høydehopp. I europacupen i mangekamp komm hun på sjetteplass i sjukamp. Hun vant sjukamp under Dansk mesterskap i mangekamp 2017, og fikk gull i lengdehopp og på 4 x 100 meter stafett under Dansk mesterskap i friidrett 2017, der hun også fikk sølv i høydehopp. I det danske mesterskapet i mangekamp innendørs 2018 vant hun femkamp med ny personlig rekord på 4059 poeng, og i det danske mesterskapet i friidrett innendørs 2018 kom hun på tredjeplass i lengdehopp og fjerdeplass i høydehopp. Utendørs vant hun sjukamp i Flanders Cup Combined Events, og vant også sjukampen i Dansk mesterskap i mangekamp 2018. I Dansk mesterskap i friidrett 2018 deltok hun kun i kulestøt, der hun kom på femteplass.

Referanser
----------

1. ↑   World Athletics Database, World Athletics utøver-ID 291021, oppført som Sandra Boll[Hentet fra Wikidata]
2. ↑   www.the-sports.org[Hentet fra Wikidata]
3. 1 2 3 4 5  IAAF - Sandra Bøll - Results, besøkt 20. januar 2019.

Eksterne lenker
---------------

* (en) Sandra Böll – World Athletics Rediger på Wikidata

* (en) Sandra Böll – TheSports.org Rediger på Wikidata